Ulrikke Hansen Døvigen

Ulrikke Hansen Døvigen (født 4. februar 1971) er en norsk skuespiller og danser.
Hun bodde i London i 17 år, og tok i den perioden en treårig skuespillerutdannelse på Webber Douglas Academy of Dramatic Arts (1994). Hun har utdannelse i dans fra Vacani School of Dancing. Hun har også studert ved Vera Gregg École du Théâtre i Paris.Hun debuterte på Nationaltheatret i 2002 som Cecily i Hvem er Ernest av Oscar Wilde. Før det var hun ansatt ved Oslo Nye Teater i to år, der hun blant annet spilte i Dracula, Disco Pigs, 40 og Hjalmar og Flode. Hun var også med på Riksteatrets oppsetning av Syvende himmel. Som filmskuespiller gjorde hun seg bemerket i rollen som hovedpersonens sjef i filmen 37 ½. Hun hadde hovedrollen som Jentungen i NRKs julekalender Jul på Månetoppen og spilte rollen som Moder'n i TVNorges Den unge Fleksnes. Fra teater er hun blant annet kjent for hovedrollen som Nora Helmer i Henrik Ibsens Et dukkehjem.
Hun er en erfaren rytter og kan danse moderne-, jazz- og grunnleggende ballett. Ellers kan hun spille piano.Sommeren 2014 medvirket hun i Terje Formoes forestilling om sjørøveren kaptein Sabeltann i Dyreparken i Kristiansand, som den onde dronning Sirikit i en ny versjon av suksessforestillingen Kaptein Sabeltann og Jakten på Den Magiske Diamant.


== Liste over roller ==


=== Riksteatret ===
2009: Et dukkehjem – Nora Helmer 


=== Det Norske Teatret ===
2008: Jungelboken – Slangen Kaa
2007: Peter Pan – Wendy Darling


=== Nationaltheatret ===
2011: Uskyld – Absolutt
2010: Reisen til Julestjernen – Heksens datter
2006: Bygmester Solness – Kaja Fossli
2006: Etter Hedda
2006: En Tjener for to Herrer – Beatrice/Federigo Rasponi
2006: Foyer 06 – Margit
2005: Pippi Langstrømpe – Annika
2005: Svevn – Den første unge kvinna
2005: Nattergalen – Kokkepiken
2003: Dyrene i Hakkebakkeskogen – Stabbursmusa
2003: Dyrene i Hakkebakkeskogen – Ekornbarn
2003: De skyter hester, ikke sant? – Ruby
2003: Festen – Pia
2003: Frakt under havet – Cathrine
2002: Hvem er Ernest – Cecily Cardew


=== Kristiansand Dyrepark ===
2014: Kaptein Sabeltann og jakten på den magiske diamant – Dronning Sirikit


=== Fjernsyn ===
2021–2022: Pørni (Viaplay) – Astrid (sesong 1 og 2, 8 episoder)
2021: Aldri voksen – Ragne Storlien
2020: Hjem til jul (Netflix) – speed-dater
2019: Wisting – Christine Thiis
2019: Heimebane (NRK) – Anniken
2018: Thorbjørn – Bente
2018: Aber Bergen, sesong 3 (TV 2) – Linda Kolberg
2018: Semester –
2018: En natt (NRK) – forlover
2014: Meglerne – Wenche
2014: Helt perfekt
2012–2013: Hjem (NRK) – Camilla
2012: Erobreren – AnneB. som voksen
2011: Åse Tonight – Ingrid
2010: Verdens beste SFO (NRK Super) – Dr. Hagen/Dragen
2010: Den unge Fleksnes (TVNorge) – Moder'n
2009: Harry & Charles (NRK) – Alice Leech
2008: Sørgekåpen (NRK) – Ester Synnøve Lønn
2005: Tjuefjerde (TV3) – Torunn Søderland
2003: Uti vår hage (NRK)
2002: Brigaden (NRK)
2002: Jul på Månetoppen (NRK) – Jentungen
2001: Hotel Cæsar (TV 2) – Camilla Franck/Chanett Frandsen (24 episoder)
2001: Topaz (NRK)
1998: Venner og fiender (TVNorge/TV 2) – Lene
1997: Tre på toppen (TVNorge) – gjesterolle


=== Film ===
2018: 22 July – aktor nr. 1
2018: Operasjon Mørkemann – Karoline
2012: Når i går blir i dag og i morgen (kortfilm; regi: Kathleen Johnsen) – Ragnhild
2007: 5 løgner – Camilla
2007: Mars og Venus
2006: Marias menn – Hege
2004: 37 ½ – Anna (den mektige)
1996/1997: Diverse filmer i britisk produksjon


=== Lydbøker, hørespill og reklamefilm ===
I tillegg har Døvigen medvirket i flere lydbøker av forskjellige slag, blant annet som Hilde Hartkorn-Pervaiz i Knut Nærums Døde menn går på ski og som forteller/mor i lydboka til Linus i Svingen. Påsken 2007 var hun aktuell som Sonja Borge i NRK P1s påskekrim De dødes tjern. Hun har også medvirket i reklamefilmer.


== Privatliv ==
Hun er datter av skuespiller Kjersti Døvigen, som blant annet spilte i NRK-serien Offshore, og jazzmusiker Ole Jacob Hansen. Hun vokste opp i Lommedalen, og da hun var tolv år gammel flyttet hun til London sammen med sin mor og stefar Halvor Astrup.
Hun har en datter med Mads Ousdal. Døvigen er gift med tidligere snowboarder Daniel Franck.


== Referanser ==


== Eksterne lenker ==
(en) Ulrikke Hansen Døvigen på Internet Movie Database 
(no) Ulrikke Hansen Døvigen hos Nationaltheatret 
(no) Ulrikke Hansen Døvigen hos Sceneweb 
(en) Ulrikke Hansen Døvigen hos The Movie Database 
(en) Ulrikke Hansen Døvigen på Discogs 
(en) Ulrikke Hansen Døvigen på MusicBrainz